ከ1ሺህ 400 በላይ የህግ ታራሚዎች ይቅርታ ማድረጉን የትግራይ ክልል መንግስት አስታወቀ  
ከ1ሺህ 400 በላይ የህግ ታራሚዎች ይቅርታ ማድረጉን የትግራይ ክልል መንግስት አስታወቀ ።የትግራይ ብሄራዊ ክልላዊ መንግስት ለ1 ሺህ 421 የህግ ታራሚዎች የሰማዕታትን ዕለት ምክንያት በማድረግ ይቅርታ ማድረጉን አስታወቀ ።የክልሉ የማረሚያ ቤቶች ጽሕፈት ቤት ኃላፊ ኮማንደር ወልዳይ አብርሃ እንደገለጹት፤ የህግ ታራሚዎቹ ይቅርታ የተደረገላቸው በድርጊታቸው ተጸጽተው ለበደሉት ሰው ይቅርታ በመጠየቀ፣መልካም የስነ ምግባር ባህሪ በማሳየትና ሌሎች መመዘኛውን አሟልተው በመገኘታቸው ነው።ይቅርታው በሙስና፣በህገ ወጥ የሰዎች ዝውውር፣ በአራጣ ብድር፣ ኮንትሮባንድ፣ አስገድዶ መድፈርና በሌሎች ከባድ ወንጀሎችን የፈጸሙትን እንደማያካትት ገልጸዋል ።አሁን ይቅርታ የተገደረገላቸው ወገኖች የበደሉትን ህብረተሰብ በልማት መካስ እንደሚገባቸውም አስገንዝበዋል ፡፡ህብረተሰቡም የህግ ታራሚዎቹ በማረሚያቤት ቆይታቸው ባሳዩት መልካም ስነ ምግባር የባህሪ ለውጥ ማምጣታቸውን ተገንዝቦ አስፈላጊው ድጋፍ እንዲያደርግላቸው ነው የተመለከተው ፡፡ይህ በእንዲህ እንዳለ በዛሬው የሰማዕታት ቀን በዓል ላይ በክልሉ የተሻለ ውጤት ላስመዘገቡ 831 ጥቃቅንና አነስተኛ አንቀሳቃሾች ሽልማት ተስጥቷቸዋል ።ከዚህም ውስጥ 263ቱ ወደ መካከኛ ባለሃብትነት መሸጋገራቸውን ነው የተገለጸው ።ይህ በእንዲህ እንዳለ በዛሬው የሰማዕታት ቀን በዓል ላይ በክልሉ የተሻለ ውጤት ላስመዘገቡ 831 ጥቃቅንና አነስተኛ አንቀሳቃሾች ሽልማት ተስጥቷቸዋል ።ከዚህም ውስጥ 263ቱ ወደ መካከኛ ባለሃብትነት መሸጋገራቸውን ነው የተገለጸው ።